projecte-aina/catalan_government_crawling huggingface dataset:
L'article 39.4 de la Llei 3/1988, de 4 de març, de protecció dels animals, en la redacció donada per la Llei 18/1998, de 28 de desembre, determina que les associacions de protecció i defensa dels animals tenen la consideració d'interessades en els procediments sancionadors establerts per la Llei esmentada, en els casos en què hagin formulat la denúncia corresponent o hagin formalitzat la compareixença en l'expedient sancionador.
En aquest sentit, la mateixa Llei determina que els requisits i les condicions per posar de manifest els expedients i fer efectives les notificacions i la resta de tràmits procedimentals que siguin convenients s'han d'establir per reglament.
Per tot això, d'acord amb el dictamen de la Comissió Jurídica Assessora, a proposta del conseller de Medi Ambient i d'acord amb el Govern,
Les associacions de protecció i defensa dels animals inscrites en el Registre d'associacions de protecció i defensa dels animals previst a l'article 39.2 de la Llei 3/1988, de 4 de març, de protecció dels animals, tenen la consideració d'interessades en els procediments sancionadors establerts per aquesta Llei en els casos en què hagin formulat la denúncia corresponent o hagin formalitzat la compareixença en l'expedient sancionador.
2.1 Les actuacions que duguin a terme les associacions de protecció i defensa dels animals a què es refereix l'article 1 han de ser efectuades per la persona que sigui la seva legítima representant o per una persona designada a l'efecte.
2.2 Les associacions de protecció i defensa dels animals poden comparèixer en l'expedient sancionador fins que es formuli la proposta de resolució corresponent.
Les associacions de protecció i defensa dels animals a què fa referència l'article 1 tenen els drets següents:
a) Saber, en qualsevol moment, l'estat de la tramitació del procediment sancionador.
b) Formular al·legacions i aportar documents o altres elements de judici en qualsevol fase del procediment sancionador anterior al tràmit d'audiència.
c) Proposar les proves que considerin necessàries per a la resolució del procediment sancionador.
En l'exercici dels drets establerts a l'article 3 no es poden facilitar les dades protegides per la Llei orgànica 15/1999, de 13 de desembre, de protecció de dades de caràcter personal, i aquelles altres dades protegides per un règim de confidencialitat establert per la normativa vigent.
Mitjançant la Resolució AAM/506/2013, de 7 de març, es fixen les espècies pescables, els períodes hàbils de pesca i les aigües en què es pot dur a terme l'activitat de la pesca a les aigües continentals de Catalunya durant la temporada 2013.
D'acord amb els episodis de fortes pluges i l'intens desglaç motivat per les altes temperatures que ha tingut lloc al Pirineu lleidatà a mitjans de juny de 2013;
Tenint en compte que les riuades han pogut afectar negativament les poblacions de truita comuna ( Salmo trutta ) i altres espècies presents a la Noguera Pallaresa;
A falta de valorar l'impacte que han sofert les dites poblacions i tenint en compte el principi de precaució;
Atès que els períodes hàbils d'algunes zones de pesca controlada intensiva incloses en l'annex V no s'ajusten al que preveu el punt 2.1.c) de la resolució esmentada;
A proposta de la Direcció General del Medi Natural i Biodiversitat,
Modificar l'annex V "Zones de pesca controlada de les aigües continentals de Catalunya.
Temporada 2013" en els termes següents:
Suprimir la Zona de Pesca Controlada de la conca Noguera Pallaresa amb matrícula NP-03A a càrrec de la Societat de Pescadors Conveni Pallaresa.
A la Zona de Pesca Controlada de la conca Noguera Pallaresa amb matrícula NP-03B modalitat sense mort i a càrrec de la Societat de Pescadors Conveni Pallaresa, autoritzar l'ús de la cullereta d'un ham sense arponet, a més de l'especificat en el corresponent pla tècnic de la zona.
Modificar el període hàbil de les zones de pesca controlada intensives amb matrícula LL-03A, LL-05A, LL-06A, LL-25A, MU-02A, NP-02A, NP-08A, NR-12A, NR-13A, NR-14A, SE-12A, SE-23A que finalitzarà el 29 de setembre, d'acord amb el punt 2.1.c) de la Resolució AAM/506/2013.
Aquesta Resolució entra en vigor el dia següent de la seva publicació en el Diari Oficial de la Generalitat de Catalunya.
S'afegeix una lletra, la f, a l'apartat 1 de l'article 6 del text refós de la Llei de protecció dels animals, aprovat pel Decret legislatiu 2/2008, amb el text següent:
"f) Les corrides de toros i els espectacles amb toros que incloguin la mort de l'animal i l'aplicació de les sorts de la pica, de les banderilles i de l'estoc, i també els espectacles taurins de qualsevol modalitat que tinguin lloc dins o fora de les places de toros, llevat de les festes amb toros o bous a què es refereix l'apartat 2."
L'article 3.1 de l'Ordre de 2 d'octubre de 1997, per la qual es declara refugi de fauna salvatge la finca Can Batlle, al terme municipal de Sant Salvador de Guardiola (DOGC núm. 2496, de 15.10.1997), estableix que l'administració del refugi de fauna salvatge correspon al senyor Francesc X. Guasch Fontboté i a la senyora Mercè Álvarez Riedweg, copropietaris de la finca, d'acord amb les directrius de la Direcció General del Medi Natural del Departament d'Agricultura, Ramaderia i Pesca.
Els administradors de la finca han de presentar anualment una memòria en la qual quedin reflectides les activitats realitzades i els resultats obtinguts.
Els actuals propietaris d'aquest refugi són el senyor Carles Pressegué Peñacoba i la senyora M. Eva Jorba Solà, els quals han donat la seva conformitat a continuar amb l'administració i el manteniment del refugi.
Per tant, a proposta de la Direcció General del Medi Natural,
Es modifica l'article 3.1 de l'Ordre de 2 d'octubre de 1997, per la qual es declara refugi de fauna salvatge la finca Can Batlle, al terme municipal de Sant Salvador de Guardiola (DOGC núm. 2496, de 15.10.1997), el qual queda redactat de la manera següent:
"3.1 L'administració i el manteniment del refugi de fauna salvatge correspon als seus propietaris, d'acord amb les directrius de la Direcció General del Medi Natural del Departament de Medi Ambient i Habitatge.
Els propietaris de la finca han de presentar anualment una memòria en la qual quedin reflectides les activitats realitzades i els resultats obtinguts."
Barcelona, 15 de setembre de 2006
-1 Contra les resolucions dels delegats territorials es pot interposar recurs ordinari davant el director general del Joc i d'Espectacles.
-2 Contra les resolucions del director general del Joc i d'Espectacles es pot interposar recurs ordinari davant la persona titular del Departament de Governació.
-3 Les resolucions de la persona titular del Departament de Governació, dels alcaldes i dels recursos ordinaris, posen fi a la via administrativa.
-1 Contra les resolucions dels delegats territorials es pot interposar recurs d'alçada davant el Conseller de Governació.
-2 Contra les resolucions del Director General del Joc i d'Espectacles es pot interposar recurs d'alçada davant el Conseller de Governació.
-3 Les resolucions del Conseller de Governació, dels alcaldes i dels recursos ordinaris, posen fi a la via administrativa.
-1 La imposició de les sancions previstes en aquesta Llei es regirà per la normativa vigent en matèria de procediment sancionador d'aplicació als àmbits de competència de la Generalitat, amb les particularitats que s'especifiquen en els apartats següents.
-2 Són competents per a la incoació dels expedients els alcaldes i els delegats territorials del Govern de la Generalitat i el director general del Joc i d'Espectacles.
-3 Són competents per a la resolució dels expedients:
a) Els alcaldes, en els expedients incoats per ells per a sancionar infraccions amb multes fins a un milió de pessetes i tancaments provisionals per un període màxim de quinze dies.
b) Els delegats territorials del Govern de la Generalitat, en els expedients incoats per ells, per sancionar infraccions amb multes fins a un milió de pessetes i tancaments provisionals per un període màxim de sis mesos.
c) El director general de Joc i d'Espectacles, per sancionar infraccions amb multes fins a dos milions de pessetes i tancaments provisionals per un període màxim de dotze mesos.
d) La persona titular del Departament de Governació, per sancionar infraccions amb multes superiors a dos milions de pessetes i el tancament definitiu.
-4 Els ajuntaments i l'Administració de la Generalitat s'han d'informar recíprocament dels expedients incoats per a evitar-ne la duplicitat.
-1 És aplicable a les sancions establertes per aquesta Llei el procediment sancionador regulat per la Llei de Procediment Administratiu.
-2 En el cas de les sancions lleus, la notificació d'inici de l'expedient inclou els càrrecs que s'imputen i la sanció que aquests poden comportar.
Els interessats poden proposar les proves i simultàniament poden al·legar el que creguin convenient en llur defensa.
-3 Són competents per a la incoació dels expedients els alcaldes i els delegats territorials del Govern de la Generalitat i el Director General del Joc i d'Espectacles.
-4 Són competents per a la resolució dels expedients:
a) Els alcaldes, en els expedients incoats per ells, per a sancionar infraccions amb multes fins a un milió de pessetes i tancament provisionals per un període màxim de quinze dies.
b) Els delegats territorials del Govern de la Generalitat, en els expedients incoats per ells, per a sancionar infraccions amb multes fins a un milió de pessetes i tancaments provisionals per un període màxim de sis mesos.
c) El Director General del Joc i d'Espectacles, per a sancionar infraccions amb multes fins a dos milions de pessetes i tancament provisional per un període màxim de dotze mesos.
d) El Conseller de Governació, per a sancionar infraccions amb multes superiors a dos milions de pessetes i el tancament definitiu.
-5 Els ajuntaments i l'Administració de la Generalitat s'han d'informar recíprocament dels expedients incoats per a evitar-ne la duplicitat.
Sens perjudici del que disposa l'article 22.4 de la Llei 3/1988, es pot autoritzar la pràctica de la modalitat de pesca esportiva amb peix viu, restringida a les espècies que s'estableixin per reglament.
Sens perjudici del que disposa l'article 22.2 de la Llei 3/1988, es pot autoritzar la pràctica de la modalitat de pesca esportiva amb peixet, restringida a les espècies que s'estableixin per reglament.
Si la persona que hi està obligada no compleix les obligacions establertes per aquesta llei, l'autoritat competent la pot requerir perquè, en un termini suficient, ho faci, amb l'advertiment que, en el cas contrari, se li imposarà una multa coercitiva amb assenyalament de quantia, si escau, i fins a un màxim de 500 euros, sens perjudici de les sancions aplicables.
En cas d'incompliment, l'autoritat competent pot dur a terme requeriments successius fins a un màxim de tres.
Els terminis concedits han d'ésser suficients per a poder dur a terme la mesura de què es tracti i per a evitar els danys que es puguin produir si no s'adopta la mesura en el temps corresponent.
La imposició de les sancions establertes per la comissió de les infraccions tipificades per aquesta llei correspon:
Al director o directora dels serveis territorials del departament competent en matèria de medi ambient, si es tracta d'infraccions lleus o greus.
b) En el cas de la resta d'infraccions:
Als alcaldes dels municipis de 5.000 habitants o més, si es tracta d'infraccions lleus comeses en el terme municipal.
Al director o directora dels serveis territorials del departament competent en matèria de medi ambient, si es tracta d'infraccions lleus comeses en municipis de menys de 5.000 habitants, i també si es tracta d'infraccions greus.
La imposició de les sancions establertes per la comissió de les infraccions tipificades per aquesta Llei correspon:
a) Als alcaldes, les qualificades de lleus.
b) Als delegats territorials del Departament de Medi Ambient, les qualificades de greus.
c) Al conseller o consellera de Medi Ambient, les qualificades de molt greus.
La imposició de qualsevol sanció establerta per aquesta llei no exclou la valoració de l'exemplar en el cas que es tracti de fauna protegida, la responsabilitat civil i l'eventual indemnització de danys i perjudicis que puguin correspondre a la persona sancionada, inclosa la reparació dels danys mediambientals causats.
Les espècies de fauna protegida, indicades en l'annex, tenen el valor econòmic següent:
El valor econòmic per la mort o la irrecuperabilitat de qualsevol exemplar d'espècie de vertebrat salvatge no cinegètic, exceptuant els rosegadors no protegits i els peixos, llevat dels supòsits autoritzats, és, com a mínim, la determinada per a la categoria D. A les espècies salvatges de presència accidental o ocasional a Catalunya que no tinguin un origen provocat per l'home se'ls aplica el valor econòmic de la categoria C.
La imposició de qualsevol sanció establerta per aquesta Llei no exclou la valoració de l'exemplar en el cas que es tracti de fauna protegida, la responsabilitat civil i l'eventual indemnització de danys i perjudicis que puguin correspondre a la persona sancionada, inclosa la reparació dels danys mediambientals causats.
En el cas de comissió, per primer cop, d'infraccions de caràcter lleu, es poden dur a terme actuacions d'educació ambiental, de prestació de serveis de caràcter cívic en benefici de la comunitat relacionades amb la protecció dels animals, o d'advertiment, sense que calgui iniciar un procediment sancionador, llevat de les infraccions comeses en matèria de fauna autòctona, en les quals sempre s'ha d'iniciar l'expedient sancionador corresponent.
D'acord amb el que s'estableix per reglament, el Govern pot estendre les dites actuacions d'educació ambiental o de prestació d'activitats de caràcter cívic en benefici de la comunitat relacionades amb la protecció dels animals a qualsevol infractor, sigui quina sigui la infracció comesa i, si escau, la sanció imposada, com a mesura específica complementària de reeducació i de conscienciació en el respecte per la natura i els animals.
Davant la comissió d'infraccions de caràcter lleu, es poden dur a terme actuacions d'educació ambiental o d'advertiment, sense necessitat d'iniciar un procediment sancionador.
La imposició de la multa també comporta, en tots els casos, el comís dels arts de caça o captura i dels instruments amb què s'ha dut a terme, els quals poden ésser retornats a la persona propietària un cop abonada la sanció, llevat que es tracti d'arts de caça o captura prohibits.
Les persones que disposen d'aquestes autoritzacions excepcionals, en el cas d'ésser sancionades per l'incompliment d'alguns dels termes o normatives en aquesta matèria, han d'ésser inhabilitades per a l'activitat a què fa referència l'apartat 4 per un període d'un any a cinc anys.
Les persones que disposen d'aquestes autoritzacions excepcionals, en el cas d'ésser sancionades per l'incompliment d'algun dels seus termes o de normatives en aquesta matèria, han d'ésser inhabilitades per a l'activitat a què fa referència l'apartat 3 per un període d'un any a cinc anys.
k) No tenir actualitzat el llibre de registre oficial establert per als nuclis zoològics i per a les institucions, els tallers i les persones que practiquen activitats de taxidèrmia, o no tenir-lo diligenciat per l'administració competent.
m) Tenir espècies incloses en l'annex amb la categoria D, i també parts, ous, cries o productes obtinguts a partir d'aquests exemplars, llevat dels casos reglamentats o autoritzats.
n) Practicar la caça, la captura o el comerç de qualsevol exemplar d'espècie de fauna vertebrada autòctona no protegida, llevat dels supòsits reglamentats.
x) No comunicar, la persona propietària o posseïdora, la desaparició d'un animal de companyia.
b) No tenir el llibre de registre oficial establert per als nuclis zoològics i per a les institucions, els tallers i les persones que practiquen activitats de taxidèrmia, o no tenir-lo diligenciat per l'administració competent.
r bis) Practicar la caça, la captura en viu, el comerç, l'exhibició pública i la taxidèrmia d'exemplars de les espècies incloses en l'annex amb la categoria D, i també de parts, d'ous, de cries o de productes obtinguts a partir d'aquests exemplars, llevat dels casos reglamentats o autoritzats.
y bis) Posseir o fer servir arts de caça o captura prohibits, o comerciar-hi, dels especificats en l'annex 3 del Reial decret 1095/1989, del 8 de setembre, pel qual es declaren les espècies de caça i pesca i s'estableixen les normes per a llur protecció, o bé en la norma que el substitueixi, llevat dels casos reglamentats o autoritzats.
z bis) Incomplir l'obligatorietat d'esterilitzar els animals de companyia en els supòsits determinats legalment.
k) No tenir actualitzat el llibre de registre oficial o diligenciat per l'administració competent establert per als nuclis zoològics.
m) Practicar la caça, la captura en viu, la venda, la tinença, el tràfic, el comerç, l'exhibició pública i la taxidèrmia d'exemplars de les espècies incloses en l'annex amb la categoria D, i també de parts, d'ous, de cries o de productes obtinguts a partir d'aquests exemplars.
n) Practicar la caça i la captura d'ocells vius de longitud inferior a 20 cm, fora dels supòsits de l'article 9.2.
b) No tenir el llibre de registre oficial o diligenciat per l'administració competent establert per als nuclis zoològics.
Es faculta el departament en matèria de medi ambient perquè lliuri a nuclis zoològics o a altres centres exemplars vius irrecuperables per a la natura, amb finalitats científiques o educatives, o exemplars dissecats o llurs parts, de les espècies protegides de la fauna salvatge autòctona recollides en l'annex d'aquesta llei, tant si provenen de comisos com directament de la natura.
Les espècies de la fauna autòctona que inclou l'annex es declaren protegides a Catalunya.
Se'n prohibeix la caça, la captura, la tinença, el tràfic o el comerç, la importació i l'exhibició pública, tant dels exemplars adults com dels ous o les cries, i també de les parts o restes, llevat dels supòsits especificats per reglament.
Aquesta prohibició afecta tant les espècies vives com les dissecades i tant l'espècie com els tàxons inferiors.
Les espècies que inclou l'annex es declaren protegides a Catalunya.
Si l'animal porta identificació, l'ajuntament o, si escau, l'entitat supramunicipal corresponent ha d'avisar, per mitjà de la notificació oportuna, la persona propietària o posseïdora, que té un termini de vint dies per a recuperar-lo i abonar prèviament totes les despeses originades.
Transcorregut aquest termini, si la persona propietària o posseïdora no ha recollit l'animal, aquest es considera abandonat i pot ésser cedit, acollit temporalment o adoptat, efectes que han d'haver estat advertits en la notificació esmentada.
Si l'animal porta identificació, s'ha d'avisar la persona propietària, la qual té un termini de deu dies per a recuperar-lo i abonar prèviament totes les despeses originades.
Un cop transcorregut aquest termini, si la persona propietària no ha recollit l'animal, se li ha de donar un nou avís i reobrir un nou termini de deu dies, un cop transcorregut el qual l'animal pot ésser cedit, acollit temporalment o adoptat.
La persona o l'entitat responsable de la identificació de l'animal ha de lliurar a la persona posseïdora de l'animal un document acreditatiu en què constin les dades de la identificació establertes per l'article 14.2.
Així mateix, ha de comunicar les dades de la identificació al Registre general d'animals de companyia en el termini de vint dies, a comptar de la identificació.
Les persones propietàries o posseïdores d'animals de companyia que provinguin d'altres comunitats autònomes o de fora de l'Estat i que esdevinguin residents a Catalunya han de validar-ne la identificació i registrar-los d'acord amb el procediment que s'estableixi per reglament.
La identificació dels gossos, els gats i les fures constitueix un requisit previ i obligatori per a fer qualsevol transacció de l'animal i ha de constar en qualsevol document que hi faci referència.
Qualsevol transacció duta a terme sense que hi consti la identificació de l'animal és nul·la i es té per no feta.
La nul·litat de la transacció no eximeix la persona posseïdora de les responsabilitats que li puguin correspondre.
S'ha d'establir per reglament la necessitat d'identificar obligatòriament altres espècies d'animals per raó de llur protecció, per raons de seguretat de les persones o béns o per raons ambientals o de control sanitari.
La persona o l'entitat responsable de la identificació de l'animal han de lliurar a la persona posseïdora de l'animal un document acreditatiu en què constin les dades de la identificació.
La identificació dels gossos i gats constitueix un requisit previ i obligatori per a fer qualsevol transacció de l'animal, i ha de constar en qualsevol document que hi faci referència.
S'ha d'establir per reglament la necessitat d'identificar obligatòriament altres espècies d'animals per raó de llur protecció o per raons de seguretat de les persones o béns.
Els veterinaris han d'informar la persona propietària o posseïdora de l'obligatorietat d'identificar el seu animal en el cas que pertanyi a una espècie d'identificació obligatòria i no estigui identificat, i també de l'obligatorietat de registrar-lo en el cens del municipi on resideixi habitualment l'animal o en el Registre general d'animals de companyia.
Es prohibeix l'ús de coles o substàncies enganxoses com a mètode per a controlar animals vertebrats, excepte l'ús del vesc, amb l'autorització prèvia del departament competent en matèria de medi ambient, per a la captura de petites quantitats d'ocells, en condicions estrictament controlades i de manera selectiva.
S'han de determinar per reglament les espècies d'ocells susceptibles de captura i les condicions i requisits aplicables.
Excepcionalment, es poden utilitzar substàncies enganxoses per al control de plagues de rosegadors si per qüestions sanitàries, de seguretat o d'urgència se'n justifica la necessitat i sempre que aquesta activitat no pugui afectar cap espècie protegida ni el medi natural.
Aquesta activitat només pot ésser duta a terme per personal professional, en llocs tancats i adoptant les mesures adequades per a evitar al màxim el patiment de l'animal.
Es prohibeix l'ús de coles o substàncies enganxoses com a mètode per a controlar animals vertebrats, excepte l'ús del vesc, amb l'autorització prèvia excepcional del Departament de Medi Ambient, en condicions estrictament controlades, de manera selectiva i de petites quantitats d'ocells, per a la caça del tord i la captura en viu d'ocells fringíl·lids.
g) Animal abandonat: és l'animal de companyia que no va acompanyat de cap persona ni duu cap identificació del seu origen o de la persona que n'és propietària o posseïdora.
També tenen la consideració d'abandonats els casos establerts per l'article 17.3.
g) Animal abandonat: és l'animal de companyia que no va acompanyat de cap persona ni duu cap identificació del seu origen o de la persona que n'és propietària.
Abandó d'animals de companyia i centres de recollida d'animals
Instal·lacions per al manteniment temporal d'animals de companyia
De l'ús d'arts prohibits per a la captura d'animals
De les agrupacions zoològiques d'animals de la fauna salvatge
De les àrees de protecció de fauna salvatge
Dels establiments de venda d'animals
Disposició Primera - Disposició Tercera
Els consorcis han d'ésser integrats per representants del departament competent en matèria de pesca no professional en aigües continentals, de la Federació Catalana de Pesca Esportiva i Càsting, de les societats de pescadors i, si ho sol·liciten, per representants de les administracions locals, de les administracions competents en matèria turística i de les entitats conservacionistes especialitzades en el medi fluvial.
En les aigües de salmònids, es prohibeix l'ús dels esquers naturals que no formin part de la dieta natural dels peixos, les nimfes artificials acompanyades de càrregues de plom i la resta d'esquers que s'estableixin per reglament.
En les zones de pesca lliure sense mort i les zones de pesca controlada sense mort incloses en aigües de salmònids s'autoritza únicament l'ús d'esquers artificials proveïts d'un sol ham i sense arponet o amb l'arponet completament aixafat.
En aquestes àrees es prohibeix l'ús d'esquers naturals.